stanford-oval/wikipedia huggingface dataset:
Sinn Féin
Historia > Irlannin tasavalta

Hajoamisensa jälkeen Irlannin tasavallan Sinn Féin katosi poliittisesta valtavirrasta ja IRA:n jäsenet ryhmittyivät nimen taakse. Puolue osallistui jälleen vuonna 1957 parlamenttivaaleihin, muttei ottanut paikkojaan vastaan. Nykymuotoinen Sinn Féin muodostettiin vuonna 1969. Pitkänperjantain sopimukseen saakka Sinn Féin toimi selvästi IRA:n poliittisena siipenä ja äänitorvena. Vuonna 1998 Sinn Féin hyväksyi Pitkänperjantain sopimuksen, joka päätti levottomuuksien ajan Pohjois-Irlannissa enimmiltä osin ja oli keskeinen osa Pohjois-Irlannin rauhanprosessia 1990-luvulla. Vuonna 2020 parlamenttivaaleissa puolue nousi jälleen Irlannin suurimmaksi ensisijaisissa äänissä laskettuna saaden 24,5 prosentin kannatuksen.
Historia > Siirtyminen vasemmalle

1960-luvulla Sinn Féin siirtyi vasemmalle ja IRA:ssa oli marxilaisia elementtejä. Vuonna 1970 Sinn Féinistä lohkesi Työväenpuolue (aluksi "Virallinen Sinn Féin"), josta lohkesivat puolueet Irlannin tasavaltalainen sosialistipuolue 1975 ja Demokraattinen vasemmisto 1992. IRA:sta on vastaavasti irronnut useita sirpaleryhmiä.
Historia > IRA luopuu terrorismista

Vuonna 2005 IRA ilmoitti luopuvansa terrorismista. Sinn Féin ei hyväksynyt IRA:sta irtautuneiden "Real IRA"- ja "Continuity IRA"-ryhmien iskuja maaliskuussa 2009.
Politiikka

Sinn Féin on katsottu toimivan Irlannin tasavaltalaisarmeijan, IRA:n, parlamentaarisena siipenä ja muodostaa oman parlamenttipuolueen vaikuttaen Ison-Britannian politiikkaan Pohjois-Irlannista käsin. Sen päätoimistot sijaitsevat Dublinissa ja Belfastissa
Yhdistyneen kuningaskunnan alahuoneeseen valittiin vuoden 2024 vaaleissa seitsemän Sinn Féinin jäsentä: Órfhlaith Begley, Pat Cullen, John Finucane, Chris Hazzard, Dáire Hughes, Cathal Mallaghan ja Paul Maskey. Puolue ei tunnusta Yhdistyneen kuningaskunnan valtaa Pohjois-Irlannissa, minkä takia puolueen jäsenet eivät ota vastaan paikkojaan alahuoneessa.
Euroopan unionin parlamentissa on kaksi Sinn Féinin edustajaa, jotka kuuluvat istuvat parlamentin vasemmistoryhmä GUE/NGL:n riveissä.
Vuoden 2018 kansanäänestyksen alla Sinn Féin kampanjoi abortin laillistamisen puolesta. Puolue oli aiemmin vastustanut aborttia ja ehdottanut sen sijaan yksinhuoltajien tukemista.
Irlantilaisen tutkimuslaitoksen edustaja Dan O’Brian piti helmikuun 2020 vaalien alla puoluetta äärioikeistolaisena demokratian vastaisena puolueena. Hän perustelee sitä sillä, että sen toimintatavat ovat verrattavissa äärioikeistoliikkeisiin, vaikka se on vasemmalla poliittisesti. Hänen mukaansa se on yhä kiinteästi suhteessa terrorijärjestö IRA:han
Helmikuussa 2020 pidettyjen Irlannin tasavallan parlamenttivaalien tulos oli historiallinen, sillä Sinn Féin sai valeissa eniten ääniä. Keskustaoikeistolaiset Fine Gael ja Fianna Fáil ovat hallinneet Irlantia vuodesta 1922 saakka vuorotellen. Lopulta eniten paikkoja sai kuitenkin Fianna Fáil: 160-paikkaiseen parlamenttiin 38 edustajaa. Sinn Féin kasvatti paikkamääränsä 37:ään, mikä on 14 edustajaa enemmän kuin vuoden 2016 vaaleissa. Vaalivoitostaan huolimatta Sinn Féin joutui edelleen jäämään oppositioon.
Pohjois-Irlannin kansalliskokouksen vuoden 2022 vaaleissa Sinn Féin nousi ensi kertaa suurimmaksi puolueeksi. Kyseessä oli myös ensimmäinen kerta, kun mikään nationalistipulue voitti eniten kansalliskokouksen paikkoja. Vaalien jälkeiset hallitusneuvottelut kuitenkin tulehtuivat ja uusi hallitus saatin nimitettyä vasta helmikuussa 2024. Silloin Sinn Féinin Michelle O'Neill valittiin puolueen ensimmäiseksi Pohjois-Irlannin pääministeriksi.
Puheenjohtajat

Edward Martyn 1905–1908
John Sweetman 1908–1911
Arthur Griffith 1911–1917
Éamon de Valera 1917–1926
John J. O'Kelly  1926–1931
Brian O'Higgins 1931–1933
Michael O'Flanagan 1933–1935
Cathal Ó Murchadha 1935–1937
Margaret Buckley 1937–1950
Paddy McLogan 1950–1952
Tomás Ó Dubhghaill 1952–1954
Paddy McLogan 1954–1962
Tomás Mac Giolla 1962–1970
Ruairí Ó Brádaigh 1970–1983
Gerry Adams 1983–2018
Mary Lou McDonald 2018–virassa
Aiheesta muualla

Wikimedia Commonsissa on kuvia tai muita tiedostoja aiheesta .
Sinn Féinin kotisivut
Tero Rönni

| Tero Rönni> Kansanedustaja |
| --- | --- |
 24.3.1999–19.4.2011  
Ryhmä/puolue:  SDP
Vaalipiiri:  Pirkanmaa
Henkilötiedot
Syntynyt: 3. maaliskuuta 1954 Parkano
Kuollut: 12. lokakuuta 2023 (69 vuotta)
Ammatti:  autonkuljettaja
Tero Matti Johannes Rönni (3. maaliskuuta 1954 Parkano – 12. lokakuuta 2023) oli suomalainen poliitikko, joka toimi SDP:n kansanedustajana vuosina 1999–2011.
Elämä ja ura

Parkanossa syntynyt Rönni asui lapsuudessaan myös Ylöjärvellä. Vuodesta 1974 lähtien hän asui Mäntässä. Rönni työskenteli autonkuljettajana vuosina 1972–1998 ja Työttömien ay-jäsenten tukiyhdistyksen Tatsin projektisihteerinä 1998–1999. Rönni oli Mäntän kaupunginvaltuuston jäsen 1988–2008 ja Mänttä-Vilppulan kaupunginvaltuuston jäsen 2009–2017. Hän toimi myös Mäntän kaupunginvaltuuston puheenjohtajana 2004–2008. Rönni valittiin kansanedustajaksi vuonna 1999.
Vuonna 2008 Helsingin Sanomat väitti nimettömän kyselyn perusteella Rönnin, Esa Lahtelan, Lauri Oinosen, Pekka Vilkunan, Mika Lintilän, Tapani Mäkisen ja Lyly Rajalan syyllistyneen eduskunnassa seksuaaliseen häirintään. Rönni valitti asiasta Julkisen sanan neuvostoon, joka päätöksessään moitti lehteä hyvän journalistisen tavan loukkaamisesta. JSN:n mukaan Helsingin Sanomat ei esittänyt riittäviä näyttöjä kirjoituksen perustaksi, jonka vuoksi voimakkaasti leimaavan ja yleistävän juttukokonaisuuden totuudellisuus jäi osoittamatta.
Rönni ei asettunut enää ehdolle vuoden 2011 eduskuntavaaleissa. Syyksi hän kertoi turhautumisensa eduskuntatyöhön sekä kyllästymisensä ihmisten "kusitolppana" olemiseen. Rönnin mukaan puheet ja otteet olivat koventuneet selkeästi ja ihmiset hyökkäsivät turuilla ja toreilla kimppuun vihamielisesti. Hän ei myöskään ollut innostunut kansanedustajan työn siirtymisestä verkkoon ja sosiaaliseen mediaan. Kansanedustajauransa jälkeen Rönni toimi kuljetusalan yrittäjänä. Hän oli aktiivinen Mäntän seudun autoalan työntekijöiden yhdistyksessä ja osallistui Mänttä-Vilppulan Yrittäjien toimintaan. Rönni menehtyi äkilliseen sairauskohtaukseen lokakuussa 2023.
Perhe

Rönnin tytär on ammattiyhdistysjohtaja Annika Rönni-Sällinen.
Ride wit Us or Collide wit Us

| Ride wit Us or Collide wit Us Outlawz |
| --- | --- | --- |

Studioalbumin tiedot
 Äänitetty : 1999-2000
 Julkaistu: 7. lokakuuta 1999
 Formaatti: CD
 Tuottaja(t): E.D.I., Mike Dean, Mr. Lee, Femi Ojetunde, Quimmy Quim
 Tyylilaji: hip hop
 Kesto: 59.42
 Levy-yhtiö: Outlaw/Bbayside
Outlawzin muut julkaisut
| Still I Rise 1999 | Ride wit Us or Collide wit Us 2000 | Novakane 2000 |
Ride wit Us or Collide wit Us on debyyttialbumi rap-ryhmä Outlawzilta. Albumi julkaistiin vuonna 2000.
Kappalelista

| # | Kappale | Esiintyjä(t) | Tuottaja(t) | Kesto |
| --- | --- | --- | --- | --- |
| 1 | "Intro"t |  |  | 0:36 |
| 2 | "Outlaw 2000" | EDI, Kastro, Napoleon, Young Noble, Akwylah | Mr. Lee | 4:41 |
| 3 | "Life Is What You Make It" | EDI, Kastro, Napoleon, Young Noble | Quimmy Quim | 3:31 |
| 4 | "Black Rain" | EDI, Kastro, Napoleon, Young Noble, Val Young | Femi Ojetunde | 5:04 |
| 5 | "Hang On" | Young Noble, Ya Yo, Muszamil | Quimmy Quim | 4:25 |
| 6 | "Soldier To A General" | EDI, Kastro, Napoleon, Young Noble | E.D.I. | 4:12 |
| 7 | "When I Go" | EDI, Kastro, Young Noble, Val Young | Femi Ojetunde | 3:46 |
| 8 | "Who?" | Young Noble, Akwylah, Phats Bossi | Mike Dean | 4:04 |
| 9 | "The Nyquil Theory (Interlude)" | EDI |  | 1:01 |
| 10 | "Fuck With Me" | EDI, Kastro, Napoleon, Young Noble | Mr. Lee | 4:09 |
| 11 | "Get Paid" | EDI, Kastro, Napoleon, Young Noble, TQ | Tha Outlawz | 4:26 |
| 12 | "Good Bye" | EDI, Kastro, Napoleon, Young Noble, Muszamil (additional vocals by Coolio & Divine) | Quimmy Quim Reefologist | 5:05 |
| 13 | "Mask Down" | EDI, Young Noble, Napoleon, H-Ryda, Ya Yo | E.D.I., Quimmy Quim | 3:30 |
| 14 | "Nobody Cares" | EDI, Kastro, Napoleon, Young Noble | E.D.I. | 4:33 |
| 15 | "Geronimo Ji Jaga (Interlude)" | Geronimo Ji Jaga |  | 1:35 |
| 16 | "Maintain" | EDI, Kastro, Napoleon, Young Noble, Muszamil, Supreme C | E.D.I. | 5:07 |
| 17 | "Smash" | Napoleon, Young Noble, Bad Azz, Low Lives, Spice 1 | Quimmy Quim | 5:10 |
| 18 | "Jersey Mob (Interlude)" | EDI |  | 0:53 |
| 19 | "Murder Made Easy" | EDI, Akwylah, Dirty Bert, Smooth & Trife | Quimmy Quim | 4:51 |
Leo Strauss

| Leo Strauss |
| --- | --- |

Henkilötiedot
Syntynyt: 20. syyskuuta, 1899
Kuollut: 18. lokakuuta 1973 (74 vuotta)
Koulutus ja ura
Koulukunta:  Mannermainen filosofia uuskantilaisuus straussilainen hermenutiikka klassinen republikanismi moderni republikanismi
Väitöstyön ohjaaja:  Ernst Cassirer
Leo Strauss (20. syyskuuta 1899 – 18. lokakuuta 1973) oli amerikansaksalainen filosofi ja poliittinen ajattelija. Hän oli juutalaisesta perheesta ja hän syntyi Kirchhainissa, Saksan keisarikunnassa. Strauss muutti Yhdysvaltoihin vuonna 1937 ja toimi monissa yliopistoissa opettajana ennen kuolemaansa vuonna 1973.
Straussin ajattelun keskeinen vaikuttaja oli Platon, jonka tavoin Strauss katsoi, että jotkut on tarkoitettu johtoasemaan, toiset johdettaviksi. Platonista Strauss kuitenkin erosi siinä, että hänen mielestään johtajiksi kaikkein sopivimpia ovat sellaiset henkilöt, jotka mieltävät ainoaksi luonnolliseksi oikeudeksi vahvemman oikeuden itseään heikompien hallintaan eivätkä pidä moraalisuutta todellisuudessa olemassa olevana asiana. Platon sen sijaan vaati johtajilta vallan houkutusten karttamisen kannalta riittävän korkeaa moraalia.
Straussin mielestä uskonto on yhteiskuntaa koossa pitävä voima. Hän piti maallistunutta yhteiskuntaa erityisen huonona, koska siihen liittyvät yksilökeskeisyys, liberalismi ja relativismi saattavat kannustaa toisinajatteluun, joka puolestaan straussilaisen ajattelun mukaan vaikuttaa voimakkaan kielteisesti yhteiskunnan kykyyn muualta tulevien uhkien ehkäisemisessä.
Straussin opin mukaan poliittisella järjestelmällä täytyy olla ulkopuolinen uhka, jotta se voi pysyä vakaana ja yhtenäisenä. Jos uhkaa ei löydy, se pitää keksiä.
New York Timesissa ja The New Yorkerissa ilmestyi toukokuussa 2003 artikkeleita, joiden mukaan monet George W. Bushin hallinnon tärkeimmät henkilöt ovat Leo Straussin ajattelun kannattajia. Kirjoitusten mukaan apulaispuolustusministeri Paul Wolfowitz on heistä merkittävin.
Kirjallisuutta

Kulttuurivihkot 2–3/2003
Drury, Shadia: Leo Strauss and the American Right (1999)
Aiheesta muualla

Batnitzky, Leora: Leo Strauss The Stanford Encyclopedia of Philosophy. The Metaphysics Research Lab. Stanford University. (englanniksi)
Koikkalainen, Petri: Leo Strauss ja Amerikka filosofisena kansakuntana.niin & näin 2/1999, 48–51.
Cooper

Sanan Cooper (engl. tynnyrintekijä) eri merkityksiä:
Kuvitteellisia hahmoja

Anthony Cooper, tv-sarjassa Lost
Bradley Cooper, pelissä NHL 11
Dale Cooper, FBI-agentti TV-sarjasta Twin Peaks
Kaitlin Cooper, henkilöhanmo TX-sarjassa O.C.
Marissa Cooper, henkilöhahmo TV-sarjassa O.C.
Sheldon Cooper, tv-sarjoissa Rillit huurussa ja Young Sheldon
Sly Cooper, Sucker Punchin kehittämän Sly Cooper -pelisarjan päähenkilö
Yrityksiä

Cooper Tires, rengasvalmistaja
Cooper Car Company, autovalmistaja
Lee Cooper, englantilainen farkkumerkki
Cooper, jääkiekko- ja kaukalopallovarusteiden valmistaja
Muuta

Anderson Cooper 360°, yhdysvaltalainen television ajankohtaisohjelma
Cooperin testi, 12 minuutin juoksutesti
Villa Cooper, hirsihuvila Järvenpäässä, nykyisin Järvenpään Käsityöntekijöiden myyntinäyttelytila
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cooper”, voi hakea sivunnimihaulla, laajalla sivunnimihaulla tai tekstihaulla.
Novakane

| Novakane Outlawz |
| --- | --- | --- |

Studioalbumin tiedot
 Äänitetty : 2000-2001
 Julkaistu: 23. lokakuuta 2001
 Formaatti: CD
 Tuottaja(t): Bosko, Mike Dean, Joey Glasses, L.T., Quimmy Quim, Shorty B.
 Tyylilaji: hip hop
 Kesto: 53.39
 Levy-yhtiö: Outlaw/Koch
Outlawzin muut julkaisut
| Ride wit Us or Collide wit Us 2000 | Novakane 2001 | Neva Surrenda 2002 |
Novakane on toinen studioalbumi rap-ryhmä Outlawzilta. Albumi julkaistiin vuonna 2001.
Kappalelista

Intro – 0.24
Rize – 3.59 (mukana Big Syke)
This Is the Life – 3.59
Ghetto Gutta – 3.54
Our Life – 4.02
Y'all Can't Do – 1.11
Interlude 1 – 0.30
Red Bull & Vodka – 3.24
2nd Hand Smoke – 4.50
Interlude 2 – 1.08
Boxspring Boogie – 4.05
History – 4.25 (mukana Seal)
So Many Stories – 3.39 (mukana Hellraza)
World Wide [Remix] – 5.10 (mukana 2Pac, Bosko ja T-Low)
Die If U Wanna – 3.14
Interlude 3 – 1.18
Loyalty – 4.20 (mukana Ed Bone ja Kamikaze)
Sarah Michelle Gellar

| Sarah Michelle Gellar |
| --- | --- |
 Gellar vuoden 2011 Comic-Conissa.
Henkilötiedot
Syntynyt: 14. huhtikuuta 1977 (ikä 47) New York City, New York, Yhdysvallat
Ammatti:  näyttelijä
Puoliso:  Freddie Prinze Jr. (2002–)
Lapset:  2
Näyttelijä
Taiteilijanimet:  Sarah Gellar
Aktiivisena:  1981–
Merkittävät roolit:  Buffy, vampyyrintappaja Tiedän mitä teit viime kesänä Julmia aikeita Kauna
Palkinnot
 Daytime Emmy (1995) Saturn (1999) + 12 muuta 
 Nimikirjoitus
Aiheesta muualla
IMDb 
Elonet
Sarah Michelle Prinze (tunnettu paremmin tyttönimellään Sarah Michelle Gellar, s. 14. huhtikuuta 1977) on yhdysvaltalainen näyttelijä. Hän tuli kansainvälisesti tunnetuksi Buffy Summersin roolista televisiosarjassa Buffy, vampyyrintappaja (1997–2003). Buffyn ohella Gellar esiintyi muun muassa elokuvissa Tiedän mitä teit viime kesänä (1997), Scream 2 (1997), Julmia aikeita (1999) ja Scooby-Doo (2002), jotka menestyivät hyvin.
Buffyn jälkeen Gellar esiintyi muun muassa elokuvissa Scooby-Doo 2: Monsterit vapaalla (2004), Kauna (2005) ja Kauna 2 (2006). Hän palasi televisioon vuonna 2011 esittäen pääosaa film noir -sarjassa Ringer (2011–2012) ja komediasarjassa Luovat hullut (2013–2014).
Nuoruus

Sarah Michelle Gellar syntyi 14. huhtikuuta 1977 New Yorkissa. Hänen äitinsä Rosellen oli ammatiltaan lastentarhanopettaja, ja hänen isänsä Arthur Gellar työskenteli vaatealalla. Hänen molemmat vanhempansa olivat juutalaisia. Gellarin vanhemmat erosivat vuonna 1984, ja hän kasvoi äitinsä kanssa New York Cityn Upper East Sidella. Hän kävi Columbia Grammar & Preparatory School -koulua sekä Professional Children's School -koulua. Hänen high schoolin aikaisiin koulutovereihinsa kuuluivat muun muassa Tara Reid, Jerry O'Connell ja Macaulay Culkin. Nuoruudessaan Gellar myös harrasti ahkerasti taitoluistelua, mutta äitinsä pyynnöstä alkoi keskittyä enemmän sekä opintoihinsa että näyttelemiseen.
Ura > Alku lapsinäyttelijänä

Gellar aloitti uransa nelivuotiaana vuonna 1981 saatuaan roolin televisioelokuvasta An Invasion Of Privacy (1983), jonka pääosaa näytteli Valerie Harper. Koe-esiintymisessään Gellar luki sekä omansa että Harperin vuorosanat, mikä teki vaikutuksen elokuvan ohjaajiin. Myöhemmin samana vuonna Gellar esiintyi Burger King -ravintolaketjun mainoksessa. Mainoksessa hän arvosteli Burger Kingin kilpailijaa McDonald’sia ja kertoi syövänsä vain Burger Kingissä. McDonald's nosti mainoksen johdosta oikeusjutun, ja myös Gellar haastettiin. Oikeussalissa hänet nähtiin puolustuksen todistajana. Juttu sovittiin lopulta oikeussalin ulkopuolella.
Vuonna 1988 Gellar esiintyi muun muassa televisiosarjoissa Kovaa peliä Bostonissa ja Wilhelm Tell. Elokuvien puolella hän esiintyi esimerkiksi pienessä roolissa vuoden 1988 komediassa Funny Farm ja vuoden 1989 elokuvassa Jaettu vaara. Vuonna 1991 Gellar näytteli nuorta Jacqueline Kennedya minisarjassa A Woman Named Jackie.
Gellar sai ensimmäisen suuren roolinsa vuonna 1992 esiintyessään pääosassa televisiosarjassa Swans Crossing. Läpimurtonsa hän teki kuitenkin saippuasarjassa All My Children, jossa hän näytteli ensimmäistä kertaa vuonna 1993. Sarjassa hän näytteli Susan Luccin esittämän Erica Kanen tytärtä Kendall Hartia. Vuonna 1995 silloin kahdeksantoistavuotias Gellar voitti roolistaan Daytime Emmyn parhaasta nuoren naisnäyttelijän pääroolista. Hän jätti sarjan vielä samana vuonna.
Ura > Buffy

Jätettyään All My Children -sarjan Gellar päätyi koe-esiintymään Joss Whedonin luomaan televisiosarjaan Buffy, vampyyrintappaja. Alun perin Gellar koe-esiintyi Buffyn roolia varten, mutta sarjan tuottajien mielestä hän soveltui paremmin Cordelia Chasen sivurooliin. Hän päätti kuitenkin panostaa pääosaan, ja lopulta 19-vuotias Gellar valittiin Buffy Summersin nimirooliin. Buffy alkoi vuonna 1997, ja siitä tuli menestys sekä kriitikoiden että katsojien keskuudessa. Gellar itse sai työstään sarjassa useita palkintoja ja ehdokkuuksia kuten Golden Globe -ehdokkuuden vuonna 2001. Buffy päättyi vuonna 2003 seitsemänteen tuotantokauteensa. Sarja päätettiin osittain sen takia, että Gellar halusi lopettaa sarjan sen ollessa vielä huipulla. Gellar on esittänyt kenties kuuluisinta rooliaan Buffya myös Buffyn sisarsarjan Angelin puolella, mutta on kieltäytynyt äänittämästä hahmoaan esimerkiksi sarjaan perustuvissa videopeleissä.
Ura > Elokuvaura

Gellar on näytellyt myös elokuvissa. Vuonna 1997 hän näytteli kauhuelokuvissa Tiedän mitä teit viime kesänä ja Scream 2, ja vuonna 1999 hänet nähtiin romanttisessa komedissa Kerrassaan vastustamanton ja draamaelokuvassa Julmia aikeita. Kriitikko Roger Ebert kehui Gellarin suoritusta jälkimmäisessä elokuvassa kuvailemalla häntä ”tehokkaaksi” osassaan. Lisäksi samaisessa elokuvassa ollut suudelma Gellarin ja Selma Blairin välillä voitti MTV Movie Awardsin parhaan suudelman palkinnon. Vuonna 2001 Gellar esiintyi indie-elokuvassa Harvard Man. Seuraavana vuonna hän näytteli yhdessä silloisen poikaystävänsä ja nykyisen aviomiehensä Freddie Prinze Jr:n kanssa elokuvassa Scooby-Doo. Hän oli mukana myös elokuvan vuonna 2004 julkaistussa jatko-osassa Scooby-Doo 2: Monsterit vapaalla. Samana vuonna Gellar näytteli myös japanilaisen kauhuelokuvan uudelleenfilmatisoinnissa Kauna. Hänellä oli pieni rooli Kaunan jatko-osassa.
Gellar on lainannut ääntään vuoden 2007 animaatioelokuviin Sikin sokin saduissa ja Teini-ikäiset mutanttininjakilpikonnat. Vuonna 2007 hän esiintyi myös elokuvassa Southland Tales. Hänen muihin elokuviinsa kuuluvat muun muassa The Air I Breathe ja Possession, jotka saivat molemmat ensi-iltansa vuonna 2008. Gellar oli pääosassa vuoden 2009 elokuvassa Veronika päättää kuolla.
Ura > Muuta

Vuonna 1999 Gellar solmi sopimuksen kosmetiikkajätti Maybellinen kanssa. Hän on juontanut Saturday Night Liven kolme kertaa. Gellar on Emmynsä lisäksi voittanut useita Teen Choice Award -palkintoja. Hän on voittanut myös useita muita palkintoja eri aiheista ja hänen nimensä on esiintynyt eri lehdissä maailman kaunein/seksikkäin -listoilla.
Yksityiselämä

Syyskuussa 2002 Gellar meni Meksikossa naimisiin näyttelijäkollega Freddie Prinze Jr:n kanssa. He tapasivat vuonna 1996 elokuvan Tiedän mitä teit viime kesänä kuvauksissa. Gellar otti miehensä sukunimen vuoden 2007 syksyllä. Pariskunnalla on kaksi lasta, vuonna 2009 syntynyt tytär ja vuonna 2012 syntynyt poika.
Aiheesta muualla

Wikimedia Commonsissa on kuvia tai muita tiedostoja aiheesta .
Sarah Michelle Gellar Internet Movie Databasessa. (englanniksi)
Gellar aviomiehensä Freddie Prinze Jr:n kanssa
NHL (pelisarja)

| NHL |
| --- | --- |

Kehittäjä:  EA Sports
Julkaisija:  EA Games
Lajityyppi:  urheilupeli
Alusta:  DOS, Game Boy Advance, Nintendo GameCube, PlayStation, PlayStation 2, PlayStation 3, PlayStation 4, PlayStation 5, Sega Mega Drive, Sega Saturn, Super Nintendo Entertainment System, Wii, Windows, Xbox, Xbox 360, Xbox One, Xbox Series X/S
Ensijulkaisu:  NHL Hockey
Viimeisin julkaisu:  NHL 24
Aiheesta muualla
Kotisivut
MobyGames
Lisää peliartikkeleitaVideopelien teemasivulla
NHL on EA Sportsin tuottama ja julkaisema National Hockey Leagueen perustuva jääkiekkopelisarja. Sarjasta on ensimmäisen osan ilmestymisvuodesta 1991 lähtien joka vuosi tehty uusi versio. Ensimmäinen vuonna 1991 julkaistu versio ilmestyi Sega Mega Drivelle ja siitä lähtien pelisarjaa on julkaistu useimmille merkittäville alustoille. NHL-sarjaa pelataan elektronisessa urheilussa ja sitä varten on NHLGamer-palvelin.
Yleistä

Tällä hetkellä NHL-pelisarjan tuorein osa sisältää kaikki NHL:n joukkueet mukaan lukien tähdistöjoukkueet, maajoukkueet, Suomen SM-liigan, Ruotsin SHL:län, Saksan DEL-liigan, Tšekin Extraligan, Sveitsin National League A:n, Norjan GET-ligaenin, NHL:än farmiliigan AHL-liigan, sekä Pohjois-Amerikan juniorisarja CHL:n. Näiden lisäksi sarjassa on esiintynyt erilaisia pelimuotoja, kuten kokonaisen kauden pelaaminen, joukkueen managerointia, maailmanturnauksen pelaamista, yksittäisiä rangaistuslaukauskilpailuja ja uusimpana Free4All, jossa kaikki pelaavat kaikkia vastaan yhteen maaliin.
Kaikki edellä mainitut asiat eivät kuitenkaan ole pysyneet sarjassa koko pelisarjan historian ajan. Sarja on uudistunut vuosi vuodelta, toisaalta jotain vanhoja pelimuotoja on joskus jätetty pois, ja jälleen otettu takaisin sarjaan, kuten yksittäinen rangaistuslaukauskilpailu.
Joukkueen managerointimuodossa (Ent."Dynasty Mode", nykyään Franchise mode) pelaaja astuu minkä tahansa NHL tai Eliittiliigojen joukkueiden toimitusjohtajan saappaisiin ja yrittää tuoda kokoonpanoja, ketjuja, raha-asioita, sopimuksia ja taktiikoita halliten joukkueelleen menestystä. Vuoden 2004 osassa joukkue oli mahdollista korvata millä tahansa pelin muulla joukkueella, mutta mahdollisuus poistettiin vuoden 2005 osasta ja palautettiin takaisin vuoden 2006 osaan.
Pelaajan luominen oli mahdollista ensimmäistä kertaa vuoden 1995 versiossa. Tämä mahdollisuus oli käytössä vuoden 2005 osaan asti, josta se väliaikaisesti poistettiin, sillä pelaajan luominen palasi taas vuoden 2006 osaan.
Vuoden 2005 ja 2017 osissa on käytössä World Cup of Hockeyn pelaamisen mahdollisuus, minkä ansiosta pelissä olivat aidot maajoukkuepelipaidat ja aito World Cup -pokaali. Vuoden 2006 osassa ei ollut enää Kansainvälisen jääkiekkoliiton lisenssiä, joten maajoukkuepaidoissa oli vain maan lippu paidan rinnassa sekä EA Sportsin itse kehittämä maailmanturnaus. IIHF:n lisenssi puuttui myös sarjan myöhemmistä osista kunnes NHL 22 -pelin päivitys lisäsi IIHF:n lisenssin.
Sarjan osat > NHL Hockey (1991)

Sarjan ensimmäinen osa NHL Hockey julkaistiin elokuussa 1991 pelikonsoli Sega Genesikselle. NHL Hockeyllä oli NHL:n lisenssi, mutta ei pelaajajärjestö NHLPA:n lisenssiä, joten pelissä olivat aidot joukkueiden nimet ja logot, mutta ei pelaajien nimiä.
Sarjan osat > NHLPA Hockey 93

Toinen julkaisu NHLPA Hockey '93 sisälsi nyt pelaajajärjestö NHLPA:n lisenssin, mutta nyt puuttui puolestaan NHL:n lisenssi. Pelissä siis olivat aidot kokoonpanot pelaajien nimineen ja numeroineen, mutta siitä puuttuivat aidot joukkueiden nimet ja logot. Niinpä joukkueet täytyy tunnistaa värien ja kaupunkien perusteella.
Sarjan osat > NHL Hockey

DOSille julkaistu NHL Hockey sisältää NHLPA:n ja NHL:n lisenssit. Siinä on kokonainen 82 pelin kausi ja pudotuspelit sekä NHL-palkintogaala. Kauden aikatauluksi voi valita joko satunnaisen tai NHL-kauden 1992-1993. Joukkueita on 24, joilla on oikeat pelipaidat ja logot. Joukkue koostuu 28 pelaajasta, joilla on 15 erilaista taitoa kuten nopeus, aggressiivisuus ja laukaisuvoima. Lisäksi pelissä on kauden 1992-1993 joka joukkueen ja pelaajan tilastot.
Sarjan osat > NHL Hockey 94

NHL Hockey 94 julkaistiin Sega Genesikselle, Sega CD:lle ja SNES:ille. Se on arvioitu kuuluvan sarjan parhaimmistoon, ja on valittu esimerkiksi IGN:n 100 parhaan pelin listalla sijalle 47.
NHL Hockey 94 oli myös minipelilisukkeena PlayStation 2:lle ilmestyneessä NHL 06:ssa.
Kannessa pelaajat Ray Bourque, Clark Donatelli, Andy Moog ja Tomas Sandström.